**Vysvetľovanie**

Názov zákazky: **„** **Cesta za vôňou dreva v obci Babín “**

**Verejný obstarávateľ: Obec Babín, Babín 50, 029 52 Babín**

**Poradové číslo: 1**

Vážený verejný obstarávateľ,

žiadame o vysvetlenie súťažných podkladov zákazky s názvom „**Cesta za vôňou dreva v obci Babín“,** ktorej výzva bola zverejnená na stránke CKO <https://www.partnerskadohoda.gov.sk/> dňa 20.11.2020,

**Otázka č. 1 -** Žiadame verejného obstarávateľa o doplnenie chýbajúcich  výkresov  pre profesie elektro, vodovod, kanalizáciu, ktoré sa v priloženej projektovej dokumentácií nenachádzajú.

*Odpoveď č. 1* – Predmetom obstarávania je dodávka dvoch typizovaných kontajnerov (SO 02 podľa výkresovej dokumentácie), ktorých súčasťou budú rozvody elektroinštalácie, vody  a kanalizácie (už zabudované). Napojenie objektov je popísané v textovej časti PD, budú napojené na rozvody z vedľajšej budovy kultúrneho domu.  Vzhľadom na to, že sa jedná o jednoduché stavebné práce ( napojenie na siete), obstarávateľ má za to, že nie je potrebné dopĺňať PD.

V prípade nejasností môžu záujemcovia prísť na obhliadku miesta realizácie zákazky.

**Otázka č. 2** – Žiadame verejného obstarávateľa o vyjadrenie či bude akceptovať  nahradenie dokladov k splneniu podmienok účasti čestným vyhlásením.

*Odpoveď č. 2* – verejný obstarávateľ vo Výzve na predkladanie ponúk neuviedol, že doklady potrebné na preukázanie splnenia podmienok účasti môže uchádzač predbežne nahradiť čestným vyhlásením, nakoľko sa jedná o zákazku s nízkou hodnotou. Vo výzve je jednoznačne uvedené, aké doklady má uchádzač predložiť v rámci svojej ponuky.